Fride Vullum-Bruer

Fride Vullum-Bruer (tidligere Fride Vullum, født 21. februar 1976 i Harstad) er en norsk forsker, tidligere  førsteamanuensis ved NTNU, nå seniorforsker ved SINTEF Energi, og friidrettsutøver, som konkurrerer i langdistanseløp. Hun har representert SK Vidar og Strindheim IL. 

 Idrettskarriere 
På nasjonalt nivå har hun flere medaljer fra NM i friidrett. Hun vant gull på 4 x 800 meter i NM i stafetter 2003 i Tønsberg. I NM i friidrett 2005 fikk hun sølv på 10 000 meter, bak Siri Merete Alfheim Espin, på tiden 35.35,08. Året etter, i 2006, ble det to medaljer; sølv på 10 000 meter, denne gang bak Kirsten Melkevik Otterbu, og bronse på halvmaraton. I tillegg fikk hun sølv i stafett i NM i terrengløp i Bergen, der Oslo 1 fikk sølv bak Møre og Romsdal. I NM 2007 fikk hun bronse på 2 km terrengløp.

Etter dette gikk det tre år før neste NM-medalje. I NM i friidrett 2010 fikk hun bronse på 10 000 meter med tiden 35.39,39. Kirsten Melkevik Otterbu vant gullet, foran Kjersti Karoline Danielsen. I 2010 vant hun Oslo Maraton, i sitt første maratonløp noen sinne.Aftenposten.no – To debutanter tok NM-gull  Oslo maraton hadde NM-status i 2010, så dette var hennes første individuelle NM-gull. 

I NM i terrengløp 2011 fikk hun bronse i lang løype (6 km), med tiden 21.45,0, og i Oslo maraton 2011 fikk hun sølv på halvmaraton, bak lagvenninnen Tone Hjalmarsen. Vullum-Bruer løp på 1:17.21. I NM i terrengløp 2013 fikk hun sølv i lang løype. 

Hun fikk sølv på 10 000 meter i NM i friidrett 2014, bak Kristin Størmer Steira, og hun kom på femteplass på 5000 meter. Året etter fikk hun sølv i NM i maraton 2015. 

 Referanser 

 Eksterne lenker 

  Profil hos Min friidrettsstatistikk

  Profil på NTNU

Kategori:Norske langdistanseløpere
Kategori:Norgesmestere i friidrett
Kategori:Førsteamanuenser ved NTNU
Kategori:Personer fra Harstad kommune
Kategori:Fødsler i 1976
Kategori:Friidrettsutøvere for SK Vidar